title: Provedbena uredba Komisije (EU) 2018/1129 оd 13. kolovoza 2018. o odobravanju acetamiprida kao postojeće aktivne tvari za uporabu u biocidnim proizvodima vrste 18 (Tekst značajan za EGP.)

text:
                  14.8.2018

                  HR

                  Službeni list Europske unije

                  L 205/4

         PROVEDBENA UREDBA KOMISIJE (EU) 2018/1129
         оd 13. kolovoza 2018.
         o odobravanju acetamiprida kao postojeće aktivne tvari za uporabu u biocidnim proizvodima vrste 18
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
         budući da:

                     (1)

                     Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje acetamiprid.

                     (2)

                     Acetamiprid je ocijenjen za uporabu u proizvodima vrste 18, „Insekticidi, akaricidi i proizvodi za suzbijanje drugih člankonožaca”, kako je utvrđena u Prilogu V. Uredbi (EU) br. 528/2012.

                     (3)

                     Belgija je imenovana državom članicom izvjestiteljicom te je njezino nadležno ocjenjivačko tijelo 27. srpnja 2015. podnijelo izvješće o ocjenjivanju, zajedno sa svojim preporukama.

                     (4)

                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 14. prosinca 2017. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela (3).

                     (5)

                     U skladu s tim mišljenjem može se očekivati da će biocidni proizvodi vrste 18 koji sadržavaju acetamiprid ispuniti kriterije iz članka 19. stavka 1. točke (b) Uredbe (EU) br. 528/2012, ako se zadovolje određene specifikacije i uvjeti koji se odnose na njihovu uporabu.

                     (6)

                     Stoga je primjereno odobriti acetamiprid za uporabu u biocidnim proizvodima vrste 18, podložno određenim specifikacijama i uvjetima.

                     (7)

                     U mišljenju Europske agencije za kemikalije zaključeno je da acetamiprid ispunjava kriterije za vrlo postojane (vP) i otrovne (T) tvari u skladu s Prilogom XIII. Uredbi (EZ) br. 1907/2006 Europskog parlamenta i Vijeća (4). Acetamiprid stoga ispunjuje uvjete iz članka 10. stavka 1. točke (d) Uredbe (EU) br. 528/2012 i trebalo bi ga se smatrati potencijalnom tvari za zamjenu.

                     (8)

                     U skladu s člankom 10. stavkom 4. Uredbe (EU) br. 528/2012 odobrenje aktivne tvari koja se smatra potencijalnom tvari za zamjenu trebalo bi biti za razdoblje od najviše sedam godina.

                     (9)

                     Budući da acetamiprid ispunjuje kriterije kao vrlo postojan (vP) u skladu s Prilogom XIII. Uredbi (EZ) br. 1907/2006, tretirane proizvode koji su tretirani acetamipridom ili ga sadržavaju trebalo bi na prikladan način označiti pri stavljanju na tržište.

                     (10)

                     Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjavanje novih zahtjeva.

                     (11)

                     Mjere predviđene ovom Uredbom u skladu su s mišljenjem Stalnog odbora za biocidne proizvode,

               DONIJELA JE OVU UREDBU:

            Članak 1.
            Acetamiprid se odobrava se kao aktivna tvar za uporabu u biocidnim proizvodima vrste 18, podložno uvjetima iz Priloga.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. kolovoza 2018.

                  Za Komisiju

                  Predsjednik

               Jean-Claude JUNCKER

            (1)  SL L 167, 27.6.2012., str. 1.

            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

            (3)  Mišljenje Odbora za biocidne proizvode o zahtjevu za odobrenje aktivne tvari acetamiprid, vrsta proizvoda: 18, ECHA/BPC/185/2017, doneseno 14. prosinca 2017.

            (4)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            PRILOG

                        Uobičajeni naziv

                        Kemijski naziv prema IUPAC-u
                        Identifikacijski brojevi

                        Najmanji stupanj čistoće aktivne tvari (1)

                        Datum odobrenja

                        Datum isteka odobrenja

                        Vrsta proizvoda

                        Posebne odredbe

                        Acetamiprid

                        Kemijski naziv prema IUPAC-u:
                        (E)-N1-[(6-kloro-3-piridil)metil]-N2-cijano-N1-metilacetamid
                        EZ br.: nema
                        CAS br.: Faks:135410-20-7

                        99,0 % masenog udjela

                        1. veljače 2020.

                        31. siječnja 2027.

                        18

                        Acetamiprid se smatra potencijalnom tvari za zamjenu u skladu s člankom 10. stavkom 1. točkom (d) Uredbe (EU) br. 528/2012.
                        Odobrenja za biocidne proizvode podliježu sljedećim uvjetima:

                                    1.

                                    Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.

                                    2.

                                    S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:

                                                (a)

                                                profesionalnim korisnicima;

                                                (b)

                                                novorođenčadi i djeci nakon sekundarne izloženosti nastale kada profesionalni korisnici raspršuju proizvod;

                                                (c)

                                                površinskim vodama, sedimentima, tlu, podzemnoj vodi za proizvode koji se primjenjuju raspršivanjem ili četkom u štalama;

                                                (d)

                                                površinskim vodama, sedimentima, tlu, podzemnoj vodi za proizvode koji se primjenjuju raspršivanjem na otvorenom.

                                    3.

                                    Za proizvode čiji se ostaci mogu nalaziti u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-i) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) te poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-i.

                              Stavljanje tretiranih proizvoda na tržište podliježe sljedećem uvjetu:
                        Osoba odgovorna za stavljanje na tržište tretiranog proizvoda koji je tretiran acetamipridom ili koji ga sadržava mora osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.

               (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

               (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

               (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) 2018/1131 оd 13. kolovoza 2018. o odobravanju penflufena kao aktivne tvari za uporabu u biocidnim proizvodima vrste 8 (Tekst značajan za EGP.)

text:
                  14.8.2018

                  HR

                  Službeni list Europske unije

                  L 205/12

         PROVEDBENA UREDBA KOMISIJE (EU) 2018/1131
         оd 13. kolovoza 2018.
         o odobravanju penflufena kao aktivne tvari za uporabu u biocidnim proizvodima vrste 8
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 9. stavak 1. točku (a),
         budući da:

                     (1)

                     Nadležno ocjenjivačko tijelo Ujedinjene Kraljevine primilo je 7. srpnja 2015. zahtjev za odobrenje aktivne tvari penflufen za uporabu u biocidnim proizvodima vrste 8, „Sredstva za zaštitu drva”, kako je utvrđena u Prilogu V. Uredbi (EU) br. 528/2012.

                     (2)

                     Nadležno ocjenjivačko tijelo Ujedinjene Kraljevine u skladu s člankom 8. stavkom 1. Uredbe (EU) br. 528/2012 podnijelo je 28. veljače 2017. izvješće o ocjeni, zajedno sa svojim preporukama.

                     (3)

                     Odbor za biocidne proizvode sastavio je 14. prosinca 2017. mišljenje Europske agencije za kemikalije, uzimajući u obzir zaključke nadležnog ocjenjivačkog tijela (2).

                     (4)

                     U skladu s tim mišljenjem može se očekivati da će biocidni proizvodi vrste 8 koji sadržavaju penflufen ispuniti kriterije iz članka 19. stavka 1. točke (b) Uredbe (EU) br. 528/2012 ako se zadovolje određene specifikacije i uvjeti koji se odnose na njihovu uporabu.

                     (5)

                     Stoga je primjereno odobriti penflufen za uporabu u biocidnim proizvodima vrste 8, podložno određenim specifikacijama i uvjetima.

                     (6)

                     Budući da je u mišljenju Europske agencije za kemikalije zaključeno da penflufen ispunjava kriterije za vrlo postojane tvari (vP) u skladu s Prilogom XIII. Uredbi (EZ) br. 1907/2006 Europskog parlamenta i Vijeća (3), tretirane proizvode koji su tretirani penflufenom ili ga sadržavaju trebalo bi pri njihovu stavljanju na tržište propisno označiti.

                     (7)

                     Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjavanje novih zahtjeva.

                     (8)

                     Mjere predviđene ovom Uredbom u skladu su s mišljenjem Stalnog odbora za biocidne proizvode,

               DONIJELA JE OVU UREDBU:

            Članak 1.
            Penflufen se odobrava kao aktivna tvar za uporabu u biocidnim proizvodima vrste 8, podložno uvjetima iz Priloga.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. kolovoza 2018.

                  Za Komisiju

                  Predsjednik

               Jean-Claude JUNCKER

            (1)  SL L 167, 27.6.2012., str. 1.

            (2)  Mišljenje Odbora za biocidne proizvode o zahtjevu za odobrenje aktivne tvari penflufen, vrsta proizvoda: 8, ECHA/BPC/184/2017, doneseno 14. prosinca 2017.

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            PRILOG

                        Uobičajeni naziv

                        Kemijski naziv prema IUPAC-u
                        Identifikacijski brojevi

                        Najmanji stupanj čistoće aktivne tvari (1)

                        Datum odobrenja

                        Datum isteka odobrenja

                        Vrsta proizvoda

                        Posebne odredbe

                        Penflufen

                        Kemijski naziv prema IUPAC-u:
                        5-fluoro-1,3-dimetil-N-{2-[(2RS)-4-metilpentan-2-il]fenil}-1H-pirazol-4-karboksamid
                        EZ br.: nije dostupan
                        CAS br.: Faks:494793-67-8

                        980 g/kg (enantiomeri u omjeru 1:1 (R:S))

                        1. veljače 2019.

                        31. siječnja 2029.

                        8

                        Odobrenja za biocidne proizvode podliježu sljedećim uvjetima:

                                    1.

                                    Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.

                                    2.

                                    S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:

                                                a)

                                                industrijskim i profesionalnim korisnicima;

                                                b)

                                                tlo i podzemne vode za drvo u uporabi koje će često biti izloženo vremenskim uvjetima.

                                    3.

                                    S obzirom na rizike utvrđene za tlo, na oznakama i, ako su dostupni, sigurnosno-tehničkim listovima odobrenog proizvoda mora se navesti da se industrijska uporaba mora provoditi na ograničenom području ili na ograđenoj nepropusnoj tvrdoj podlozi te da se svježe obrađeno drvo nakon obrade mora skladištiti natkriveno i/ili na nepropusnoj tvrdoj podlozi kako bi se spriječili izravni gubici u tlo ili vodu te kako bi se svi gubici od primjene proizvoda prikupili za ponovnu uporabu ili odlaganje.

                              Stavljanje tretiranih proizvoda na tržište podliježe sljedećem uvjetu:
                        Osoba odgovorna za stavljanje na tržište tretiranog proizvoda koji je tretiran penflufenom ili koji ga sadržava mora osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.

               (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2018/1133 оd 13. kolovoza 2018. o odobravanju stavljanja na tržište osušenih nadzemnih dijelova biljke Hoodia parviflora kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

text:
                  14.8.2018

                  HR

                  Službeni list Europske unije

                  L 205/18

         PROVEDBENA UREDBA KOMISIJE (EU) 2018/1133
         оd 13. kolovoza 2018.
         o odobravanju stavljanja na tržište osušenih nadzemnih dijelova biljke Hoodia parviflora kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana odobrena i uvrštena na Unijin popis smije stavljati na tržište u Uniji.

                     (2)

                     Na temelju članka 8. Uredbe (EU) 2015/2283 donesena je Provedbena uredba Komisije (EU) 2017/2470 (2) kojom je utvrđen Unijin popis odobrene nove hrane.

                     (3)

                     Na temelju članka 12. Uredbe (EU) 2015/2283 Komisija odlučuje o odobravanju i stavljanju nove hrane na tržište Unije i ažuriranju popisa Unije.

                     (4)

                     Društvo Desert Labs, Ltd. („podnositelj zahtjeva”) podnijelo je 21. listopada 2014. nadležnom tijelu Irske zahtjev za stavljanje na tržište Unije osušenih nadzemnih dijelova biljke Hoodia parviflora kao nove hrane u smislu članka 1. stavka 2. točke (e) Uredbe (EZ) br. 258/97 Europskog parlamenta i Vijeća (3). Zahtjevom se tražilo odobrenje uporabe osušenih nadzemnih dijelova biljke Hoodia parviflora u hrani uključujući pića, kekse, slatkiše, pikantne grickalice, juhe i mesne juhe, čaj, kavu i vodu. Namijenjeni su i za uporabu u dodacima prehrani.

                     (5)

                     U skladu s člankom 35. stavkom 1. Uredbe (EU) 2015/2283 svi zahtjevi za stavljanje nove hrane na tržište Unije koji su podneseni državi članici u skladu s člankom 4. Uredbe (EZ) br. 258/97 i za koje nije donesena konačna odluka prije 1. siječnja 2018. tretiraju se kao zahtjevi podneseni u skladu s Uredbom (EU) 2015/2283.

                     (6)

                     Zahtjev za stavljanje na tržište Unije osušenih nadzemnih dijelova biljke Hoodia parviflora kao nove hrane podnesen je državi članici u skladu s člankom 4. Uredbe (EZ) br. 258/97, a ispunjava i zahtjeve utvrđene u Uredbi (EU) 2015/2283.

                     (7)

                     Nadležno tijelo Irske izdalo je 24. kolovoza 2015. izvješće o početnoj procjeni. U tom je izvješću zaključilo da osušeni nadzemni dijelovi biljke Hoodia parviflora ispunjuju kriterije za novu hranu utvrđene člankom 3. stavkom 1. Uredbe (EZ) br. 258/97.

                     (8)

                     Komisija je 28. kolovoza 2015. izvješće o početnoj procjeni proslijedila ostalim državama članicama. Neke države članice uložile su obrazložene prigovore u roku od 60 dana propisanom člankom 6. stavkom 4. prvim podstavkom Uredbe (EZ) br. 258/97 s obzirom na nedostatan opis svojstava nove hrane, ograničenu procjenu alergenosti, nedostatne podatke za isključivanje rizika za djecu stariju od 12 godina, nedostatne podatke o specifikacijama, stabilnost, procjenu unosa te toksikološke podatke.

                     (9)

                     S obzirom na prigovore koje su uložile neke države članice, Komisija se 25. siječnja 2016. obratila Europskoj agenciji za sigurnost hrane („Agencija”) te od nje zatražila da provede dodatnu procjenu osušenih nadzemnih dijelova biljke Hoodia parviflora kao nove hrane u skladu s Uredbom (EZ) br. 258/97.

                     (10)

                     EFSA je 20. rujna 2017. donijela „Znanstveno mišljenje o sigurnosti osušenih nadzemnih dijelova biljke Hoodia parviflora kao nove hrane u skladu s Uredbom (EZ) br. 258/97” (4). Iako je Agencija to mišljenje izradila i donijela na temelju Uredbe (EZ) br. 258/97, ono je u skladu sa zahtjevima iz članka 11. Uredbe (EU) 2015/2283.

                     (11)

                     Agencija u mišljenju nije utvrdila sigurnost osušenih nadzemnih dijelova biljke Hoodia parviflora u hrani pri uporabi i razinama uporabe koje je predložio podnositelj zahtjeva jer bi se tim unosom premašila razina koja se smatra sigurnom (0,134 mg/kg tjelesne mase). No, Agencija je ipak zaključila da su osušeni nadzemni dijelovi biljke Hoodia parviflora sigurni za odrasle osobe ako se dodaju dodacima prehrani u najvećoj dnevnoj dozi od 9,4 mg koja odgovara sigurnoj razini unosa kod odrasle osobe zadane tjelesne mase od 70 kg.

                     (12)

                     U mišljenju se iznosi dovoljno informacija na temelju kojih se može utvrditi da su osušeni nadzemni dijelovi biljke Hoodia parviflora u okviru predloženih uporaba i razina uporabe, ako se upotrebljavaju kao sastojak u dodacima prehrani, u skladu s kriterijima utvrđenima člankom 12. stavkom 1. Uredbe (EU) 2015/2283.

                     (13)

                     Podnositelj zahtjeva Komisiji je 24. siječnja 2018. podnio zahtjev za zaštitu vlasničkih podataka povezanih s dvjema studijama provedenima u potporu zahtjevu, i to za izvješće o 14-dnevnoj studiji oralne toksičnosti za utvrđivanje doza osušenih nadzemnih dijelova biljke Hoodia parviflora (5) te izvješće o 90-dnevnoj studiji oralne toksičnosti (6), koje je služilo kao osnova za analizu referentne doze (BMD) i za određivanje sigurnih razina unosa za ljude.

                     (14)

                     Agencija je 18. veljače 2018. navela (7) da su u obrazloženju njezina mišljenja o osušenim nadzemnim dijelovima biljke Hoodia parviflora kao nove hrane podaci iz izvješća o 90-dnevnoj studiji oralne toksičnosti služili kao osnova za analizu BMD-a i za određivanje sigurnih razina unosa za ljude. Stoga se smatra da zaključci o sigurnosti osušenih nadzemnih dijelova biljke Hoodia parviflora nisu mogli biti doneseni bez podataka iz izvješća o toj studiji.

                     (15)

                     Nakon primitka mišljenja Agencije Komisija je zatražila od podnositelja zahtjeva da dodatno pojasni podneseno obrazloženje u pogledu njegova zahtjeva za zaštitu vlasničkih podataka iz studije i zahtjeva za isključivo pravo upućivanja na tu studiju, kako je navedeno u članku 26. stavku 2. točkama (a) i (b) Uredbe (EU) 2015/2283.

                     (16)

                     Podnositelj zahtjeva tvrdio je i da je u vrijeme podnošenja zahtjeva bio nositelj vlasničkih i isključivih prava upućivanja na studiju u skladu s nacionalnim pravom te da stoga treća strana nije mogla imati zakonit pristup toj studiji niti se koristiti njome. Komisija je ocijenila sve podatke koje je dostavio podnositelj zahtjeva te zaključila da je podnositelj zahtjeva dostatno obrazložio ispunjenje zahtjeva utvrđenih u članku 26. stavku 2. Uredbe (EU) 2015/2283.

                     (17)

                     U skladu s tim, kako je predviđeno člankom 26. stavkom 2. Uredbe (EU) 2015/2283, EFSA ne bi smjela upotrijebiti 90-dnevnu studiju oralne toksičnosti iz dosjea podnositelja zahtjeva u korist budućeg podnositelja zahtjeva tijekom razdoblja od pet godina od datuma stupanja na snagu ove Uredbe. Slijedom toga, stavljanje na tržište Unije nove hrane odobrene u skladu s ovom Uredbom trebalo bi ograničiti na podnositelja zahtjeva na razdoblje od pet godina.

                     (18)

                     Međutim, ograničenje odobrenja te nove hrane i upućivanje na studiju iz dosjea podnositelja zahtjeva isključivo za potrebe podnositelja zahtjeva ne sprečava ostale podnositelje zahtjeva da zatraže odobrenje za stavljanje na tržište te iste nove hrane, uz uvjet da se njihov zahtjev temelji na zakonito pribavljenim podacima kojima se podupire odobrenje u skladu s ovom Uredbom.

                     (19)

                     Direktivom 2002/46/EZ Europskog parlamenta i Vijeća (8) utvrđuju se zahtjevi o dodacima prehrani. Uporabu osušenih nadzemnih dijelova biljke Hoodia parviflora trebalo bi odobriti ne dovodeći u pitanje tu direktivu.

                     (20)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   Osušeni nadzemni dijelovi biljke Hoodia parviflora, kako je navedeno u Prilogu ovoj Uredbi, uvrštavaju se na Unijin popis odobrene nove hrane utvrđen Provedbenom uredbom (EU) 2017/2470.

               2.   U razdoblju od pet godina od dana stupanja na snagu ove Uredbe odobrava se isključivo podnositelju zahtjeva:

                           društvu: Desert Labs, Ltd.

                           adresa: Kibbutz Yotvata, 88820 Izrael;

                     stavljanje na tržište Unije nove hrane iz stavka 1., osim ako budući podnositelj zahtjeva dobije odobrenje za tu istu novu hranu bez upućivanja na podatke zaštićene u skladu s člankom 2. ove Uredbe ili uz suglasnost društva Desert Labs, Ltd.

               3.   Unos na Unijin popis iz stavka 1. uključuje uvjete uporabe i zahtjeve za označivanje utvrđene u Prilogu ovoj Uredbi.

               4.   Odobrenjem iz ovog članka ne dovode se u pitanje odredbe Direktive 2002/46/EZ.

            Članak 2.
            Studija iz dosjea podnositelja zahtjeva na temelju koje je Agencija provela ocjenu nove hrane iz članka 1., za koju podnositelj zahtjeva tvrdi da ispunjava zahtjeve utvrđene u članku 26. stavku 2. Uredbe (EU) 2015/2283, ne smije se upotrijebiti u korist budućih podnositelja zahtjeva u razdoblju od pet godina od datuma stupanja na snagu ove Uredbe bez suglasnosti društva Desert Labs, Ltd.

            Članak 3.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. kolovoza 2018.

                  Za Komisiju

                  Predsjednik

               Jean-Claude JUNCKER

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Uredba (EZ) br. 258/97 Europskog parlamenta i Vijeća o novoj hrani i sastojcima nove hrane (SL L 43, 14.2.1997., str. 1.).

            (4)  EFSA Journal 2017.; 15(10):5002.

            (5)  Desert Labs, 2012a, neobjavljeno.

            (6)  Desert Labs, 2012b, neobjavljeno.

            (7)  Znanstveni odbor EFSA-e za dijetetske proizvode, prehranu i alergije, zapisnik s 83. plenarne sjednice održane 7. i 8. veljače 2018. i odobren 18. veljače 2018. (https://www.efsa.europa.eu/sites/default/files/event/180207-1-m.pdf).

            (8)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).

            PRILOG
            Prilog Provedbenoj uredbi (EU) 2017/2470 mijenja se kako slijedi:

                        1.

                        sljedeći zadnji stupac umeće se u tablicu 1. (Odobrena nova hrana):
                        „Zaštita podataka”

                        2.

                        Sljedeći unos umeće se abecednim redom u tablicu 1. (Odobrena nova hrana):

                                    Odobrena nova hrana

                                    Uvjeti pod kojima se nova hrana može upotrebljavati

                                    Dodatni posebni zahtjevi za označivanje proizvoda

                                    Ostali zahtjevi

                                    Zaštita podataka

                                    „Osušeni nadzemni dijelovi biljke Hoodia parviflora

                                       Određena kategorija hrane

                                       Najveće dopuštene količine

                                    Pri označivanju hrane koja sadržava novu hranu navodi se ‚osušeni nadzemni dijelovi biljke Hoodia parviflora’

                                    Odobreno 3. rujna 2018. Ovo uvrštenje temelji se na vlasnički zaštićenim znanstvenim dokazima i znanstvenim podacima zaštićenima u skladu s člankom 26. Uredbe (EU) 2015/2283.
                                    Podnositelj zahtjeva: Desert Labs, Ltd. Kibbutz Yotvata, 88820 Izrael.
                                    Tijekom razdoblja zaštite podataka stavljanje na tržište Unije nove hrane ‚osušeni nadzemni dijelovi biljke Hoodia parviflora’ odobrava se isključivo društvu Desert Labs, Ltd, osim ako budući podnositelj zahtjeva dobije odobrenje za novu hranu bez upućivanja na vlasnički zaštićene znanstvene dokaze ili znanstvene podatke zaštićene u skladu s člankom 26. Uredbe (EU) 2015/2283 ili uz suglasnost društva Desert Labs, Ltd.
                                    Datum završetka zaštite podataka: 3. rujna 2023.”

                                    Dodaci prehrani u smislu Direktive 2002/46/EZ namijenjeni odrasloj populaciji

                                    9,4 mg dnevno

                        3.

                        Sljedeći unos umeće se abecednim redom u tablicu 2. (Specifikacije):

                                    Odobrena nova hrana

                                    Specifikacija

                                    „Osušeni nadzemni dijelovi biljke Hoodia parviflora

                                       Opis/definicija:

                                    Riječ je o osušenim nadzemnim dijelovima biljke Hoodia parviflora N.E.Br. (porodica Apocynaceae)

                                       Svojstva/sastav

                                    Biljni materijal: nadzemni dijelovi biljaka starih najmanje 3 godine
                                    Izgled: svjetlozeleni do žućkastosmeđi fini prah
                                    Topljivost (voda): > 25 mg/mL
                                    Vlaga: < 5,5 %
                                    Aw: < 0,3
                                    pH: < 5,0
                                    Bjelančevine: < 4,5 g/100 g
                                    Masti: < 3 g/100 g
                                    Ugljikohidrati (uključujući dijetetska vlakna): < 80 g/100 g
                                    Dijetetska vlakna: < 55 g/100 g
                                    Ukupno šećeri: < 10,5 g/100 g
                                    Pepeo: < 20 %

                                       Hudigozidi

                                    P57: 5–50 mg/kg
                                    L: 1 000 –6 000  mg/kg
                                    O: 500–5 000  mg/kg
                                    Ukupno: 1 500 –11 000  mg/kg

                                       Teški metali:

                                    Arsen: < 1,00 mg/kg
                                    Živa: < 0,1 mg/kg
                                    Kadmij: < 0,1 mg/kg
                                    Olovo: < 0,5 mg/kg

                                       Mikrobiološki kriteriji:

                                    Broj aerobnih kolonija: < 105 CFU/g

                                       Escherichia coli: < 10 CFU/g

                                       Staphylococcus aureus: < 50 CFU/g
                                    Ukupni koliformi: < 10 CFU/g
                                    Kvasac: ≤ 100 CFU/g
                                    Plijesan: ≤ 100 CFU/g
                                    Vrsta Salmonella: negativan nalaz/25 g

                                       Listeria monocytogenes: negativan nalaz/25 g
                                    CFU: jedinice koje tvore kolonije”


title: Provedbena uredba Komisije (EU) 2018/1138 оd 13. kolovoza 2018. o 289. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  14.8.2018

                  HR

                  Službeni list Europske unije

                  LI 205/1

         PROVEDBENA UREDBA KOMISIJE (EU) 2018/1138
         оd 13. kolovoza 2018.
         o 289. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.

                     (2)

                     Odbor za sankcije Vijeća sigurnosti Ujedinjenih naroda odlučio je 9. kolovoza 2018. dodati jedan unos na popis osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti.

                     (3)

                     Kako bi se osigurala djelotvornost mjera predviđenih u ovoj Uredbi, ona bi trebala odmah stupiti na snagu,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. kolovoza 2018.

                  Za Komisiju,

                  u ime predsjednika,

                  voditelj Službe za instrumente vanjske politike

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslov „Fizičke osobe” dodaje se sljedeći unos:

               „ADNAN ABOU WALID AL-SAHRAOUI (alias (a) Lahbib Idrissi ould Sidi Abdi ould Said ould El Bachir; (b) Adnan Abu Walid al-Sahrawi; (c) Abu Walid al Sahrawi; (d) Adnan Abu Walid al-Sahraoui; (e) Adnan Abu Waleed al-Sahrawi; (f) Lehbib Ould Ali Ould Said Ould Joumani). Datum rođenja: 16.2.1973. Mjesto rođenja: Laayoune. Adresa: (a) Ménaka, regija Gao, Mali. Druge informacije: bivši glasnogovornik organizacije Mouvement pour l'Unification et le Jihad en Afrique de l'Ouest (MUJAO). Emir skupine Al-Mourabitoun u Maliju. Iskazao odanost Islamskoj državi Iraka i Levanta (ISIL), navedenoj na popisu kao Al Qaida u Iraku. Datum uvrštenja iz članka 7.d stavka 2. točke (i): 9.8.2018.”


title: Provedbena uredba Komisije (EU) 2018/27 оd 9. siječnja 2018. o zaštiti naziva „Ribeiras do Morrazo” (ZOZP) u skladu s člankom 99. Uredbe (EU) br. 1308/2013 Europskog parlamenta i Vijeća

text:
               10.1.2018

               HR

               Službeni list Europske unije

               L 5/26

         PROVEDBENA UREDBA KOMISIJE (EU) 2018/27
   оd 9. siječnja 2018.
   o zaštiti naziva „Ribeiras do Morrazo” (ZOZP) u skladu s člankom 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Španjolske za upis naziva „Ribeiras do Morrazo” u registar te ga objavila u Službenom listu Europske unije
                   (2).

               (2)

               Komisiji nije dostavljen niti jedan prigovor u skladu s člankom 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 trebalo bi zaštiti naziv „Ribeiras do Morrazo” i upisati ga u registar iz članka 104. te uredbe.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Naziv „Ribeiras do Morrazo” (ZOZP) zaštićuje se.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. siječnja 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 255, 5.8.2017., str. 15.


title: Provedbena uredba Komisije (EU) 2018/26 оd 9. siječnja 2018. o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla (Montravel (ZOI))

text:
               10.1.2018

               HR

               Službeni list Europske unije

               L 5/25

         PROVEDBENA UREDBA KOMISIJE (EU) 2018/26
   оd 9. siječnja 2018.
   o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla (Montravel (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               Komisija je ispitala zahtjev Francuske podnesen u skladu s člankom 105. Uredbe (EU) br. 1308/2013 za odobrenje izmjene specifikacije zaštićene oznake izvornosti „Montravel”.

               (2)

               Komisija je u skladu s člankom 97. stavkom 3. Uredbe (EU) br. 1308/2013 objavila zahtjev za odobrenje izmjene specifikacije u Službenom listu Europske unije
                   (2).

               (3)

               Komisiji nije dostavljen ni jedan prigovor u smislu članka 98. Uredbe (EU) br. 1308/2013.

               (4)

               Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

               (5)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Montravel” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. siječnja 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 255, 5.8.2017., str. 10.


title: Provedbena uredba Vijeća (EU) 2018/31 od 10. siječnja 2018. o provedbi članka 11. stavka 1. Uredbe (EU) br. 377/2012 o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau

text:
               11.1.2018

               HR

               Službeni list Europske unije

               L 6/1

         PROVEDBENA UREDBA VIJEĆA (EU) 2018/31
   od 10. siječnja 2018.
   o provedbi članka 11. stavka 1. Uredbe (EU) br. 377/2012 o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 377/2012 od 3. svibnja 2012. o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost i stabilnost u Republici Gvineji Bisau (1), a posebno njezin članak 11. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 3. svibnja 2012. donijelo Uredbu (EU) br. 377/2012.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 2048 (2012), 20. prosinca 2017. izbrisao je jednu osobu s popisa osoba koje podliježu mjerama ograničavanja.

               (3)

               Tu bi osobu trebalo izbrisati iz Priloga I. Uredbi (EU) br. 377/2012,

         DONIJELO JE OVU UREDBU:
   Članak 1.
   Prilog I. Uredbi (EU) br. 377/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. siječnja 2018.

            Za Vijeće

            Predsjednica

         E. KRALEVA

      (1)  SL L 119, 4.5.2012., str. 1.

      PRILOG
      U Prilogu I. Uredbi (EU) br. 377/2012 briše se unos koji se odnosi na osobu navedenu u nastavku:

                  11.

                  Sanha CLUSSÉ.


title: Provedbena uredba Komisije (EU) 2018/33 оd 28. rujna 2017. o utvrđivanju provedbenih tehničkih standarda u vezi sa standardiziranim formatom izvješća o naknadama i njegovim zajedničkim simbolom u skladu s Direktivom 2014/92/EU Europskog parlamenta i Vijeća (Tekst značajan za EGP. )

text:
                  11.1.2018

                  HR

                  Službeni list Europske unije

                  L 6/26

            PROVEDBENA UREDBA KOMISIJE (EU) 2018/33
      оd 28. rujna 2017.
      o utvrđivanju provedbenih tehničkih standarda u vezi sa standardiziranim formatom izvješća o naknadama i njegovim zajedničkim simbolom u skladu s Direktivom 2014/92/EU Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/92/EU Europskog parlamenta i Vijeća od 23. srpnja 2014. o usporedivosti naknada povezanih s računima za plaćanje, prebacivanju računa za plaćanje i pristupu računima za plaćanje s osnovnim uslugama (1), a posebno njezin članak 5. stavak 4. drugi podstavak,
      budući da:

                  (1)

                  U skladu s Direktivom 2014/92/EU države članice moraju osigurati da pružatelji platnih usluga potrošaču besplatno, barem jednom godišnje, izdaju izvješće o svim nastalim naknadama te, prema potrebi, informacije o kamatnim stopama za usluge povezane s računom za plaćanje. Pružatelji platnih usluga moraju se koristiti standardiziranim pojmovima utvrđenima u konačnom popisu najreprezentativnijih usluga povezanih s računom za plaćanje. Države članice trebaju objaviti konačne popise te u njih integrirati standardiziranu terminologiju utvrđenu u Delegiranoj uredbi Komisije (EU) 2018/32 (2).

                  (2)

                  Kako bi se osiguralo da se izvješćem o naknadama postignu ciljevi iz Direktive 2014/92/EU te da se istovremeno potrošaču pruže sve relevantne informacije na način kojim se postižu bolja usporedivost i transparentnost, pružatelji platnih usluga trebali bi upotrebljavati standardizirani predložak izvješća o naknadama.

                  (3)

                  Kad je riječ o formatu paketa usluga povezanih s računom za plaćanje, treba uzeti u obzir da pružatelji platnih usluga nude različite vrste paketa. Neki su paketi usluga obuhvaćeni općom naknadom, na primjer, za vođenje računa ili upravljanje njime, dok se za druge naplaćuje zasebna naknada, a neki obuhvaćaju određenu količinu usluga. Kako bi potrošač lakše razumio što obuhvaćaju različite vrste paketa i naknade za njih, u izvješću o naknadama pakete bi trebalo navoditi zasebno. Posebno, ako se paketi naplaćuju kao dio opće naknade, trebali bi biti navedeni zajedno s tom naknadom.

                  (4)

                  Države članice mogu zahtijevati da se u izvješću o naknadama navedu ključni pokazatelji kao što je sveobuhvatni pokazatelj troškova. Stoga bi predložak izvješća o naknadama trebao sadržavati posebnu tablicu kojom bi se koristili pružatelji platnih usluga podložni tim uvjetima.

                  (5)

                  Usto, budući da bi pružatelji platnih usluga trebali lako izrađivati izvješća o naknadama, trebali bi imati jasne upute za ispunjavanje tih izvješća.

                  (6)

                  Ova se Uredba temelji na nacrtu provedbenih tehničkih standarda koji je Komisiji dostavilo europsko nadzorno tijelo (Europsko nadzorno tijelo za bankarstvo) (EBA).

                  (7)

                  EBA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),

            DONIJELA JE OVU UREDBU:
      Članak 1.
      Predložak izvješća o naknadama i njegov zajednički simbol
      1.   Pružatelji platnih usluga upotrebljavaju predložak kako je utvrđeno u Prilogu i ispunjavaju ga kako je utvrđeno u člancima od 2. do 18.
      2.   Pružatelji platnih usluga pri ispunjavanju ne smiju mijenjati predložak izvješća o naknadama osim kako je predviđeno ovom Uredbom. Posebno, pružatelji platnih usluga moraju poštovati slijed informacija te naslova i podnaslova stupaca utvrđenih u predlošku.
      3.   Izvješće o naknadama mora:

                  (a)

                  biti u formatu A4 okomitog usmjerenja;

                  (b)

                  imati naslov „Izvješće o naknadama” na vrhu prve stranice, centriran i smješten u sredini između logotipa pružatelja platnih usluga u gornjem lijevom kutu dokumenta i zajedničkog simbola u gornjem desnom kutu dokumenta;

                  (c)

                  sadržavati zajednički simbol dimenzija do 2,5 cm × 2,5 cm prikazan u skladu s predloškom iz Priloga;

                  (d)

                  biti otisnuto u fontu Arial ili drugom fontu sličnom Arialu, veličine slova 11, osim naslova „Izvješće o naknadama”, koji treba biti otisnut masnim slovima veličine 16, naslova stupaca koji trebaju biti otisnuti masnim slovima veličine 14 i podnaslova stupaca koji trebaju biti otisnuti masnim slovima veličine 12, osim ako je nacionalnim pravom propisano ili su se potrošač i pružatelj platnih usluga dogovorili da se upotrebljava veći font ili Brailleovo pismo za slabovidne osobe;

                  (e)

                  biti otisnuto u crno-bijelom tisku, osim logotipa pružatelja platnih usluga i zajedničkog simbola koji mogu biti prikazani u boji kako je utvrđeno u članku 2.;

                  (f)

                  sadržavati naslove stupaca u polutamnoj sivoj boji, upotrebljavajući uzorak boje s referentnim brojem 166,166,166 u modelu boja RGB, a podnaslove stupaca u svjetlosivoj boji, upotrebljavajući uzorak boje s referentnim brojem 191,191,191 u modelu boja RGB;

                  (g)

                  imati numerirane stranice.

            Članak 2.
      Zajednički simbol i logotip pružatelja platnih usluga
      1.   Ako je zajednički simbol u boji, upotrebljava se uzorak boje s referentnim brojem 0/51/153 (heksadecimalni zapis: 003399) modela boja RGB za pozadinu i uzorak boje 255/204/0 (heksadecimalni zapis: FFCC00) modela boja RGB za simbol.
      2.   Logotip pružatelja platnih usluga mora biti jednake veličine kao zajednički simbol.
      3.   Logotip smije biti u boji samo ako je i zajednički simbol u boji. Ako je otisnut u crno-bijelom tisku, zajednički simbol mora biti jasno prepoznatljiv.
      Članak 3.
      Ime i kontaktni podaci pružatelja računa
      1.   Pružatelji platnih usluga zamjenjuju navode u uglatim zagradama imenom pružatelja računa navedenim masnim slovima i poravnanim ulijevo.
      2.   Pružatelji platnih usluga zamjenjuju navode u uglatim zagradama svojim kontaktnim podacima, kao što su geografska adresa, broj telefona, adresa e-pošte, broj telefaksa, internetska adresa i osoba za kontakt/kontaktna točka, kojima se imatelj računa za plaćanje može koristiti u budućoj korespondenciji.
      Ti se kontaktni podaci navode poravnani ulijevo.
      Članak 4.
      Ime i kontaktni podaci imatelja računa za plaćanje
      1.   Pružatelji platnih usluga zamjenjuju navode u uglatim zagradama imenom imatelja računa za plaćanje.
      To se ime navodi masnim slovima i poravnano ulijevo.
      2.   Pružatelji platnih usluga zamjenjuju navode u uglatim zagradama geografskom adresom imatelja računa za plaćanje.
      Ta se adresa navodi poravnana ulijevo i malim slovima, osim početnog slova svake riječi.
      Članak 5.
      Naziv i identifikacijska oznaka računa
      1.   Pružatelji platnih usluga navode naziv računa za plaćanje.
      Naziv se navodi masnim slovima, poravnan ulijevo i odmah nakon odgovarajućih riječi.
      2.   Pružatelji platnih usluga navode detalje za identifikaciju računa za plaćanje, kao što su bankovni identifikacijski kod (BIC), međunarodni broj bankovnog računa (IBAN), nacionalni broj računa i nacionalna oznaka banke.
      Ti se podaci navode poravnani ulijevo.
      Članak 6.
      Kalendarsko razdoblje
      Pružatelji platnih usluga u retku „razdoblje” navode kalendarsko razdoblje obuhvaćeno izvješćem o naknadama, poravnano ulijevo.
      Članak 7.
      Datum
      Pružatelji platnih usluga u retku „datum” navode kalendarski datum na koji izdaju izvješće o naknadama, poravnan ulijevo.
      Članak 8.
      Uvodna izjava
      Tekst uvodne izjave naveden u predlošku mora biti ispisan u izvješću o naknadama s proredom 1,15, 0 točki ispred i 10 točki iza teksta.
      Članak 9.
      Sažeti prikaz naknada i kamata
      1.   Pružatelji platnih usluga u četiri zasebne tablice pod naslovom „Sažeti prikaz naknada i kamata” navode ukupne iznose naknada i kamata, masnim slovima i poravnane udesno.
      2.   Ako kamate nisu primjenjive na određeni račun te ako je uključivanje takvih informacija omogućeno ili propisano nacionalnim odredbama kojima se prenosi Direktiva 2014/92/EU, pružatelji platnih usluga navode tekst „kamate nisu primjenjive”, malim slovima, poravnan udesno.
      3.   Ako su kamate primjenjive, ali za određeno razdoblje iznose nula, te ako je uključivanje takvih informacija omogućeno ili propisano nacionalnim odredbama kojima se prenosi Direktiva 2014/92/EU, pružatelji platnih usluga navode „0” u odgovarajuću tablicu.
      4.   Pružatelji platnih usluga navode sveobuhvatni pokazatelj troškova koji prikazuje ukupne godišnje troškove računa za plaćanje u zasebnoj tablici ako je to propisano nacionalnim odredbama kojima se prenosi Direktiva 2014/92/EU. Pružatelji platnih usluga brišu tablicu ako tim nacionalnim odredbama nije propisano da pružatelji platnih usluga navode sveobuhvatni pokazatelj troškova.
      Članak 10.
      Detaljno izvješće o naknadama plaćenima za račun
      1.   Pružatelji platnih usluga u tablici pod naslovom „Detaljno izvješće o naknadama plaćenima za račun” navode sve naknade nastale u relevantnom razdoblju za odgovarajuće usluge.
      Naknade za pružanje usluga vođenja računa navode se pod podnaslovom „Opće usluge povezane s računom”.
      2.   Pružatelji platnih usluga navode usluge u podstupcu „Usluga”, masnim slovima i poravnane ulijevo, s jednostrukim proredom, 0 točaka ispred i 0 točaka iza svake usluge.
      3.   Pružatelji platnih usluga u podstupcu „Koliko se puta koristilo uslugom” navode, poravnano udesno i u fontu koji je propisan člankom 1. stavkom 3. točkom (d), koliko se puta koristilo svakom od usluga tijekom relevantnog razdoblja obuhvaćenog izvješćem o naknadama.
      Pružatelji platnih usluga ostavljaju podstupac „Koliko se puta koristilo uslugom” praznim u sljedećim slučajevima:

                  (a)

                  uslugom se koristilo, ali pružatelj platnih usluga nije naplatio naknadu za tu uslugu, i

                  (b)

                  uključivanje takvih informacija omogućeno je ili propisano nacionalnim odredbama kojima se prenosi Direktiva 2014/92/EU.

            4.   Pružatelji platnih usluga u podstupcu „Jedinična cijena” navode strukturu jedinične cijene i trošak svake usluge kojom se koristilo, poravnane udesno.
      5.   Pružatelji platnih usluga u podstupcu „Koliko je puta naplaćena naknada” navode koliko je puta svaka usluga naplaćena tijekom relevantnog razdoblja obuhvaćenog izvješćem o naknadama, poravnano udesno. Pružatelji platnih usluga u odgovarajućem podstupcu navode tekst „naknada nije naplaćena” u sljedećim slučajevima:

                  (a)

                  uslugom se koristilo, ali nije naplaćena naknada za tu uslugu, i

                  (b)

                  uključivanje takvih informacija omogućeno je ili propisano nacionalnim odredbama kojima se prenosi Direktiva 2014/92/EU.

            6.   Pružatelji platnih usluga u podstupcu „Ukupno” navode ukupni iznos naknada za korištenje tom uslugom tijekom relevantnog razdoblja, masnim slovima.
      7.   Ako podnaslov ne obuhvaća nikakve usluge, pružatelji platnih usluga brišu taj podnaslov. Pružatelji platnih usluga brišu podnaslov i ako se imatelj računa za plaćanje nije koristio nikakvim uslugama osim u količinama naznačenima u paketu usluga tijekom relevantnog razdoblja.
      8.   Pružatelji platnih usluga u retku „Ukupne plaćene naknade” navode ukupni iznos naknada koje je imatelj računa za plaćanje platio tijekom relevantnog razdoblja, masnim slovima.
      Članak 11.
      Prikaz vrsta naknada
      1.   Ako se naplaćuju zasebne naknade na jedan od načina navedenih u nastavku ili više njih, pružatelji platnih usluga u tablici „Detaljno izvješće o naknadama plaćenima za račun” u stupcu „Usluga” za odgovarajuću uslugu u zasebnom retku navode opis svakog slučaja, načina ili uvjeta naplate naknade („vrste naknada”):

                  (a)

                  za različite slučajeve naplaćivanja naknade za pružanje iste usluge, kao što su naknada za uspostavu usluge i kasnije naknade za izvršenje te iste usluge;

                  (b)

                  za različite načine na koje se ista usluga traži, upotrebljava ili pruža, primjerice telefonski, u podružnici ili na internetu;

                  (c)

                  ovisno o tome je li za istu uslugu ispunjen poseban uvjet, kao što je poštovanje najmanjeg ili najvećeg iznosa za kreditni transfer ili podizanje gotova novca.

            Opis se poravnava ulijevo. Naknade se navode u stupcu „Jedinična cijena” poravnane udesno.
      2.   Ako se naknade naplaćuju ovisno o kombinaciji nekoliko vrsta naknada, na primjer, naknade koje se razlikuju prema načinu naplate te se potom razdvajaju ovisno o tome je li dostignut određeni iznos, pružatelji platnih usluga uz primjenu članka 10. stavka 5. navode i opis svake dodatne vrste naknade, poravnan udesno.
      3.   Ako se naknada promijenila tijekom relevantnog razdoblja, pružatelji platnih usluga navode naknade koje su primjenjivane tijekom svih razdoblja dodajući nove retke u stupac „Jedinična cijena”.
      Članak 12.
      Prikaz paketa usluga koji se naplaćuju kao dio naknada navedenih pod podnaslovom „Opće usluge povezane s računom”
      1.   Ako se paket usluga povezanih s računom za plaćanje nudi s računom i naplaćuje kao dio naknada pod podnaslovom „Opće usluge povezane s računom”, pružatelji platnih usluga u tablici „Detaljno izvješće o naknadama plaćenima za račun” u retku za „Paket usluga” navode i informacije o uslugama uključenima u paket u stupcu „Usluga” te koliko se puta koristilo tim paketom u stupcu „Koliko se puta koristilo uslugom”. U podstupcima pod naslovom „Naknada” pružatelji platnih usluga navode naknadu koja se naplaćuje za paket kao cjelinu te koliko je puta naplaćena naknada za paket tijekom relevantnog razdoblja kako je utvrđeno u članku 11. stavku 1. Taj se redak briše ako se paket usluga naplaćuje odvojeno od naknade za opće usluge povezane s računom.
      2.   Sve naknade koje se naplaćuju za usluge koje prelaze količinu obuhvaćenu paketom usluga navode se u tablici s popisom usluga i naknada kako je naznačeno u člancima od 1. do 11.
      3.   Ako broj usluga u paketu nije ograničen ili količine usluga obuhvaćenih paketom nisu prijeđene, pružatelji platnih usluga brišu izjavu na dnu retka „Usluge koje prelaze ove količine naplaćene su zasebno.”
      Članak 13.
      Prikaz paketa usluga povezanih s računom za plaćanje koji se naplaćuju odvojeno od naknada navedenih pod podnaslovom „Opće usluge povezane s računom”
      1.   Ako pružatelj platnih usluga uz račun nudi paket usluga povezanih s računom za plaćanje, a taj se paket naplaćuje odvojeno od naknada pod podnaslovom „Opće usluge povezane s računom” za opće usluge povezane s računom kako su navedene u tablici s popisom usluga i naknada, pružatelj platnih usluga u tablici za paket usluga navodi i sljedeće informacije:

                  (a)

                  u stupcu za paket usluga robnu marku, prema potrebi, ili sadržaj paketa, brisanjem uglatih zagrada;

                  (b)

                  u stupcu „Naknada” naknadu koja se naplaćuje za paket kao cjelinu za razdoblje obuhvaćeno izvješćem o naknadama, poravnanu udesno;

                  (c)

                  u trećem stupcu koliko je puta naknada za paket naplaćena tijekom relevantnog razdoblja.

            Sve dodatne naknade koje se naplaćuju za usluge koje prelaze količinu obuhvaćenu naknadom za paket usluga navode se u tablici za usluge i naknade iz članaka 10. i 11.
      2.   Ako se paket redovito naplaćuje, u stupcu „Naknada” naznačuje se učestalost naplate, poravnana ulijevo, te u retku odmah ispod nje ukupni godišnji trošak, masnim slovima, s tekstom „Ukupni godišnji trošak”.
      3.   Ako se za različite pakete u relevantnom razdoblju naplaćuju različite naknade, za svaki se paket u zasebnoj tablici navode informacije iz stavka 1.
      4.   Pružatelji platnih usluga brišu cijelu tablicu, uključujući naslov „Detaljni prikaz naknada uključenih u paket usluga”, ako se paket usluga ne pruža uz račun ili ako se paket usluga koji se pruža uz račun naplaćuje kao dio naknade za opće usluge povezane s računom.
      5.   Ako broj svih usluga u paketu nije ograničen ili količine usluga obuhvaćenih paketom usluga nisu prijeđene, pružatelji platnih usluga brišu izjavu na dnu tablice koja glasi „Usluge koje prelaze ove količine naplaćene su zasebno.”
      Članak 14.
      Detaljni prikaz kamata plaćenih za račun
      1.   Pružatelji platnih usluga u tablici „Detaljni prikaz kamata plaćenih za račun” navode kamate koje je imatelj računa za plaćanje platio tijekom razdoblja obuhvaćenog izvješćem o naknadama, ako je to primjenjivo.
      2.   Pružatelji platnih usluga navode kamatnu stopu u stupcu „Kamatna stopa” i kao postotak koji se primjenjuje na godišnjoj osnovi. Ako se kamatna stopa mijenjala tijekom relevantnog razdoblja, pružatelji platnih usluga navode svaku kamatnu stopu koja se primjenjivala tijekom svakog razdoblja u zasebnom retku.
      3.   Pružatelji platnih usluga u stupcu „Kamate” navode kamate koje je platio imatelj računa za plaćanje, izražene u valuti računa i otisnute masnim slovima. Ako se kamatna stopa mijenjala tijekom relevantnog razdoblja, pružatelji platnih usluga navode kamate koje je imatelj računa za plaćanje platio zasebno za svako od relevantnih razdoblja, svaku u zasebnom retku.
      4.   Pružatelji platnih usluga navode ukupni iznos kamata koje je imatelj računa za plaćanje platio tijekom relevantnog razdoblja, masnim slovima, u retku „Ukupne plaćene kamate”.
      5.   Ako imatelj računa za plaćanje ne plaća kamate jer se na taj račun kamate ne primjenjuju te ako je uključivanje takvih informacija omogućeno ili propisano nacionalnim odredbama kojima se prenosi Direktiva 2014/92/EU, pružatelji platnih usluga to naznačuju tekstom „kamate nisu primjenjive”, malim slovima, poravnano ulijevo, masnim slovima, u retku „Ukupne plaćene kamate”.
      Članak 15.
      Detaljni prikaz kamata zarađenih na računu
      1.   Pružatelji platnih usluga u tablici „Detaljni prikaz kamata zarađenih na računu” navode kamate koje je imatelj računa za plaćanje zaradio tijekom razdoblja obuhvaćenog izvješćem o naknadama, ako je to primjenjivo.
      2.   Pružatelji platnih usluga zamjenjuju tekst „Naziv računa” nazivom odgovarajućeg računa masnim slovima.
      3.   Pružatelji platnih usluga navode kamatnu stopu u stupcu „Kamatna stopa” i kao postotak koji se primjenjuje na godišnjoj osnovi. Ako se kamatna stopa mijenjala tijekom relevantnog razdoblja, pružatelji platnih usluga navode svaku kamatnu stopu koja se primjenjivala tijekom svakog razdoblja u zasebnom retku.
      4.   Pružatelji platnih usluga u stupcu „Kamate” navode kamate koje je zaradio imatelj računa za plaćanje, izražene u valuti računa i otisnute masnim slovima. Ako se kamatna stopa mijenjala tijekom razdoblja obuhvaćenog izvješćem o naknadama, pružatelji platnih usluga navode kamate koje je imatelj računa za plaćanje zaradio zasebno za svako od relevantnih razdoblja, svaku u zasebnom retku. Ako je kamatna stopa primjenjiva, ali za određeno razdoblje iznosi nula, pružatelji platnih usluga navode „0” u stupcu „Kamate”.
      5.   Ako se za određeni račun ne isplaćuju kamate jer se na taj račun kamate ne primjenjuju, pružatelji platnih usluga to naznačuju tekstom „kamate nisu primjenjive”, malim slovima, poravnano ulijevo, u stupcu „Kamate”.
      6.   Pružatelji platnih usluga u retku „Ukupne zarađene kamate” navode ukupni iznos kamata koje je imatelj računa za plaćanje zaradio tijekom razdoblja obuhvaćenog izvješćem o naknadama, masnim slovima.
      7.   Ako se za određeni račun ne isplaćuju kamate jer se na taj račun kamate ne primjenjuju te ako je uključivanje takvih informacija omogućeno ili propisano nacionalnim odredbama kojima se prenosi Direktiva 2014/92/EU, pružatelji platnih usluga to naznačuju tekstom „kamate nisu primjenjive”, malim slovima, poravnano ulijevo, masnim slovima, u retku „Ukupne zarađene kamate”.
      Članak 16.
      Dodatne informacije
      1.   Pružatelji platnih usluga u tablici „Dodatne informacije” navode sve dodatne informacije uz one obuhvaćene člancima od 2. do 15. koje su izravno povezane s plaćenim uslugama ili naknadama, obračunatim ili zarađenim kamatama ili primijenjenim kamatnim stopama, kako je navedeno u članku 5. stavku 2. Direktive 2014/92/EU tijekom razdoblja obuhvaćenog izvješćem o naknadama. Dodatne informacije navedene u toj tablici moraju uključivati i informacije koje se zahtijevaju nacionalnim odredbama.
      2.   Pri ispunjavanju tablice, prema potrebi, pružatelji platnih usluga poštuju format kako je utvrđen u ovoj Uredbi.
      3.   Pružatelji platnih usluga brišu tu tablicu ako ne navode informacije iz stavka 1.
      Članak 17.
      Robne marke
      Ako se upotrebljava robna marka, ona se navodi odmah iza naziva usluge, u standardnom fontu naznačenom u članku 1. stavku 3. točki (d) i u uglatim zagradama.
      Članak 18.
      Upotreba elektroničkih sredstava
      1.   Ako se izvješće o naknadama izrađuje elektronički, pružatelji platnih usluga mogu izmijeniti predložak samo kako je navedeno u nastavku, uz uvjet da potrošač istovremeno dobije preslik izvješća o naknadama u skladu s predloškom utvrđenim u Prilogu i popunjen kako je utvrđeno člancima od 2. do 17.:

                  (a)

                  odstupajući od članka 1. stavka 3. točke (d), može se povećati font, uz uvjet da razmjer veličina kako je utvrđen u članku 1. stavku 3. ostane isti;

                  (b)

                  ako su dimenzije elektroničkih alata takve da bi zbog upotrebe nekoliko tablica i stupaca izvješće o naknadama bilo teško čitljivo, može se upotrijebiti samo jedan stupac ili jedna tablica, uz uvjet da poredak informacija, naslova i podnaslova ostane isti;

                  (c)

                  mogu se upotrijebiti elektronički alati, kao što su slojevi i prozori koji iskaču, uz uvjet da se vidljivo prikažu naslov izvješća o naknadama, zajednički simbol, naslovi i podnaslovi te da se očuva poredak informacija.

            2.   Upotreba elektroničkih alata iz stavka 1. točke (c) ne smije biti takva da odvraća pažnju potrošača od informacija u izvješću o naknadama. U slojevima i prozorima koji iskaču smiju se navoditi samo informacije iz ove Uredbe.
      Članak 19.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 28. rujna 2017.

               Za Komisiju

               Predsjednik

            Jean-Claude JUNCKER

         (1)  SL L 257, 28.8.2014., str. 214.

         (2)  Delegirana uredba Komisije (EU) 2018/32 оd 28. rujna 2017. o dopuni Direktive 2014/92/EU Europskog parlamenta i Vijeća u pogledu regulatornih tehničkih standarda za standardiziranu terminologiju Unije za najreprezentativnije usluge povezane s računom za plaćanje (vidjeti str. 3. ovog Službenog lista).

         (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

         PRILOG

            Predložak izvješća o naknadama

         Tekst slike

            Izvješće o naknadama
            [Ime pružatelja računa]
            [Kontaktni podaci pružatelja računa]
            [Ime klijenta]
            [Kontaktni podaci]
            Račun
            Identifikacijska oznaka računa
            Razdoblje
            od ... do
            Datum
            ·
            Ovaj je dokument pregled svih naknada za usluge povezane s Vašim računom za plaćanje tijekom navedenog razdoblja.
            ·
            U njemu su navedene i sve kamate koje ste platili ili zaradili u tom razdoblju.
            ·
            Informacije o pojedinim transakcijama i saldu računa dostupne su na izvacima računa.
            Sažeti prikaz naknada i kamata
            „Ukupne plaćene naknade” (ukupne naknade za paket usluga i ukupne plaćene naknade)
            Ukupne plaćene kamate
            Ukupne zarađene kamate
            Sveobuhvatni pokazatelj troškova

         Tekst slike

            Detaljno izvješće o naknadama plaćenima za račun
            Usluga
            Naknada
            Usluga
            Koliko se puta koristilo uslugom
            Jedinična cijena
            Koliko je puta naplaćena naknada
            Ukupno
            Opće usluge povezane s računom
            Uključuje paket usluga koji se sastoji od:
            Usluge koje prelaze ove količine naplaćene su zasebno.
            Plaćanja (osim kartica)
            Kartice i gotovina
            Prekoračenja i povezane usluge
            Ostale usluge
            Ukupne plaćene naknade
            Detaljni prikaz naknada uključenih u paket usluga
            Paket usluga
            Naknada
            Koliko je puta naplaćena naknada
            „Usluga iz paketa” [robna marka, prema potrebi]
            Uključuje:
            Usluge koje prelaze ove količine naplaćene su zasebno.
            Detaljni prikaz kamata plaćenih za račun
            Kamatna stopa
            Kamata
            Ukupne plaćene kamate

         Tekst slike

            Detaljni prikaz kamata zarađenih na računu
            Kamatna stopa
            Kamata
            „Naziv računa”
            Ukupne zarađene kamate
            Dodatne informacije


title: Provedbena uredba Komisije (EU) 2018/34 оd 28. rujna 2017. o utvrđivanju provedbenih tehničkih standarda u vezi sa standardiziranim formatom informativnog dokumenta o naknadama i njegovim zajedničkim simbolom u skladu s Direktivom 2014/92/EU Europskog parlamenta i Vijeća (Tekst značajan za EGP. )

text:
                  11.1.2018

                  HR

                  Službeni list Europske unije

                  L 6/37

            PROVEDBENA UREDBA KOMISIJE (EU) 2018/34
      оd 28. rujna 2017.
      o utvrđivanju provedbenih tehničkih standarda u vezi sa standardiziranim formatom informativnog dokumenta o naknadama i njegovim zajedničkim simbolom u skladu s Direktivom 2014/92/EU Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/92/EU Europskog parlamenta i Vijeća od 23. srpnja 2014. o usporedivosti naknada povezanih s računima za plaćanje, prebacivanju računa za plaćanje i pristupu računima za plaćanje s osnovnim uslugama (1), a posebno njezin članak 4. stavak 6. treći podstavak,
      budući da:

                  (1)

                  Direktivom 2014/92/EU zahtijeva se od država članica da osiguraju da pružatelji platnih usluga potrošaču dostave informativni dokument o naknadama na papiru ili drugom trajnom nosaču podataka, koji sadržava standardizirane pojmove na konačnom popisu najreprezentativnijih usluga povezanih s računom za plaćanje te, ako pružatelj platnih usluga nudi te usluge, odgovarajuće naknade za svaku uslugu. Konačne popise trebaju objaviti države članice i u njih integrirati standardiziranu terminologiju Unije utvrđenu u Delegiranoj uredbi Komisije (EU) 2018/32 (2).

                  (2)

                  Kako bi se osiguralo da informativni dokument o naknadama ispunjava ciljeve Direktive 2014/92/EU te da istodobno potrošaču pruža sve relevantne informacije tako da se povećava usporedivost i transparentnost, pružatelji platnih usluga trebali bi upotrebljavati standardizirani predložak informativnog dokumenta o naknadama koji sadržava jasne upute o tome kako popuniti informativni dokument o naknadama.

                  (3)

                  Budući da je namjena informativnog dokumenta o naknadama pružiti potrošačima informacije koje bi im omogućile usporedbu ponuda računa za plaćanje prije sklapanja ugovora o računu za plaćanje, pružatelj platnih usluga trebao bi upotrebljavati standardizirani predložak za izradu zasebnog informativnog dokumenta o naknadama za svaki račun za plaćanje koji nudi potrošaču.

                  (4)

                  Kako bi se potrošačima omogućio odabir najprikladnije ponude računa za njihove potrebe i kako bi se osigurala visoka razina standardizacije, trebalo bi biti moguće predstaviti odgovarajuću kombinaciju paketa te bi stoga pružatelj platnih usluga trebao moći izraditi više od jednog informativnog dokumenta o naknadama za taj račun za plaćanje, uz uvjet da je barem jedan paket uključen u svaki dokument.

                  (5)

                  Kako bi se potrošaču olakšalo razumijevanje sadržaja različitih vrsta paketa i naknada za njih, u informativnom dokumentu o naknadama paketi bi se trebali navoditi zasebno.

                  (6)

                  Ako usluge koje nadilaze količinu obuhvaćenu paketom nisu uključene u konačni nacionalni popis najreprezentativnijih usluga i stoga nisu prikazane u informativnom dokumentu o naknadama, te bi usluge trebalo prikazati u zasebnoj tablici, a ne zajedno s informacijama o sadržaju paketâ, kako bi se potrošačima dao jasan pregled paketa.

                  (7)

                  Budući da sadržaj svakog informativnog dokumenta o naknadama dostavljenog potrošačima ovisi o ponudi usluga pojedinog pružatelja platnih usluga te o konačnom popisu najreprezentativnijih usluga povezanih s računom za plaćanje koji svaka država članica objavljuje, radi osiguravanja usporedivosti računa za plaćanje ponuđenih na unutarnjem tržištu u predlošku informativnog dokumenta o naknadama trebali bi se navesti određeni naslovi stupaca u koje bi se trebale razvrstati različite usluge.

                  (8)

                  Predložak informativnog dokumenta o naknadama trebao bi sadržavati zasebnu tablicu koju bi trebali upotrebljavati pružatelji platnih usluga od kojih se zahtijeva da uključe i sveobuhvatni pokazatelj troškova.

                  (9)

                  Ova se Uredba temelji na nacrtu provedbenih tehničkih standarda koji je Komisiji dostavilo europsko nadzorno tijelo (Europsko nadzorno tijelo za bankarstvo) („EBA”).

                  (10)

                  EBA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),

            DONIJELA JE OVU UREDBU:
      Članak 1.
      Predložak informativnog dokumenta o naknadama i njegov zajednički simbol
      1.   Pružatelji platnih usluga moraju upotrebljavati predložak utvrđen u Prilogu te ga ispunjavati na način propisan člancima od 2. do 13.
      2.   Pri ispunjavanju pružatelji platnih usluga ne smiju izmijeniti predložak informativnog dokumenta o naknadama osim na način kako je propisano ovom Uredbom. Pružatelji platnih usluga posebice moraju poštovati poredak informacija, naslova i podnaslova stupaca utvrđen u predlošku. Informativni dokument o naknadama mora:

                  (a)

                  biti prikazan u formatu A4 okomitog usmjerenja;

                  (b)

                  sadržavati naslov „Informativni dokument o naknadama” na vrhu prve stranice, koji mora biti u sredini i između logotipa pružatelja platne usluge u gornjem lijevom kutu dokumenta i zajedničkog simbola u gornjem desnom kutu dokumenta;

                  (c)

                  sadržavati zajednički simbol dimenzija 2,5 × 2,5 cm prikazan u skladu s predloškom utvrđenim u Prilogu;

                  (d)

                  biti otisnut u fontu Arial ili drugom fontu sličnom Arialu, veličine slova 11, osim naslova „Informativni dokument o naknadama”, koji mora biti otisnut masnim slovima veličine 16, naslova stupaca koji moraju biti otisnuti masnim slovima veličine 14 te podnaslova stupaca koji moraju biti otisnuti masnim slovima veličine 12, osim ako je povećanje veličine slova ili upotreba Brailleova pisma za slabovidne osobe propisana u nacionalnom pravu ili ugovorena između potrošača i pružatelja platnih usluga;

                  (e)

                  biti ispisan u crnoj i bijeloj boji, osim logotipa pružatelja platnih usluga i zajedničkog simbola, koji mogu biti prikazani u boji kako je utvrđeno u članku 2.;

                  (f)

                  sadržavati naslove stupaca u polutamnoj sivoj boji, upotrebljavajući uzorak boje s referentnim brojem 166,166,166 u modelu boja RGB, a podnaslove stupaca u svjetlosivoj boji, upotrebljavajući uzorak boje s referentnim brojem 191,191,191 u modelu boja RGB;

                  (g)

                  imati obrojčane stranice.

            3.   Pružatelj platnih usluga mora osigurati zasebni informativni dokument o naknadama za svaki račun za plaćanje koji nudi potrošačima.
      4.   Ne dovodeći u pitanje dostupnost računa za plaćanje s osnovnim uslugama iz poglavlja IV. Direktive 2014/92/EU, ako pružatelj platnih usluga potrošačima nudi samo jedan račun za plaćanje, koji se može povezati s različitim paketima usluga iz članka 4. stavka 3. Direktive 2014/92/EU, pružatelj platnih usluga može izraditi više informativnih dokumenata o naknadama za taj račun, uz uvjet da svaki od tih informativnih dokumenata o naknadama sadržava barem jedan paket.
      Članak 2.
      Zajednički simbol te logotip pružatelja platnih usluga
      1.   Ako je zajednički simbol u boji, upotrebljava se uzorak boje s referentnim brojem 0/51/153 (heksadecimalni zapis: 003399) modela boja RGB za pozadinu i uzorak boje 255/204/0 (heksadecimalni zapis: FFCC00) modela boja RGB za simbol.
      2.   Logotip pružatelja platnih usluga mora biti iste veličine kao zajednički simbol.
      3.   Taj logotip smije biti u boji samo ako je i zajednički simbol u boji. Ako je otisnut u crnoj i bijeloj boji, zajednički simbol mora biti jasno čitljiv.
      Članak 3.
      Ime pružatelja računa
      Ime pružatelja platnih usluga koji pruža račun mora biti otisnuto masnim slovima i poravnano ulijevo.
      Članak 4.
      Naziv računa
      Naziv računa otisnut je masnim slovima, poravnan ulijevo i ispod imena pružatelja računa.
      Članak 5.
      Datum
      Datum na koji je pružatelj platnih usluga posljednji put ažurirao informativni dokument o naknadama naveden je u fontu propisanom člankom 1. stavkom 2. točkom (d), poravnan ulijevo i ispod naziva računa.
      Članak 6.
      Uvodna izjava
      1.   Tekst uvodne izjave naveden u predlošku mora biti ispisan u informativnom dokumentu o naknadama s proredom 1,15 te 0 točki ispred i 10 točki iza teksta.
      2.   Pružatelji platnih usluga zamjenjuju uglate zagrade nazivima relevantnih predugovornih i ugovornih dokumenata.
      Članak 7.
      Tablica „Usluge i naknade”
      1.   Ako pružatelji platnih usluga nude usluge koje su uključene u konačni nacionalni popis najreprezentativnijih usluga povezanih s računom za plaćanje iz članka 3. stavka 5. Direktive 2014/92/EU, oni ih navode zajedno s odgovarajućim naknadama za njih u tablici s uslugama i naknadama kako slijedi:

                  (a)

                  usluge se navode u stupcu „Usluga”, poravnano ulijevo i masnim slovima;

                  (b)

                  svaka je usluga navedena samo jednom i pod odgovarajućim podnaslovom stupca u tablici, primjerice pružanje ili održavanje računa navodi se pod podnaslovom stupca „Opće usluge povezane s računom”;

                  (c)

                  odgovarajuće naknade za usluge navode se u stupcu „Naknada”, poravnano udesno;

                  (d)

                  ako se naknada naplaćuje redovito, a ne nakon svakog korištenja, učestalost naplaćivanja navodi se u stupcu „Naknada”, poravnano ulijevo, nakon čega slijedi odgovarajuća naknada za to razdoblje, poravnana udesno; ukupna godišnja naknada navodi se u retku neposredno ispod učestalosti, masnim slovima, poravnano ulijevo, upotrebom izraza „Ukupna godišnja naknada” uz odgovarajuću naknadu poravnanu udesno;

                  (e)

                  prored je jednostruk, 0 točaka ispred i 0 točaka iza svake usluge i naknade.

            2.   Ako u konačni nacionalni popis najreprezentativnijih usluga povezanih s računom za plaćanje nije uključena ni jedna od usluga koje nudi pružatelj platnih usluga, briše se cijeli red s tim podnaslovom, uključujući i sam naslov reda.
      3.   Ako pružatelji platnih usluga ne nude jednu ili više usluga iz nacionalnog konačnog popisa najreprezentativnijih usluga iz članka 3. stavka 5. Direktive 2014/92/EU ili ako se usluga ne nudi za taj račun, upotrebljava se izraz „usluga nije dostupna”.
      4.   Ako se naplaćuju zasebne naknade na jedan ili više načina navedenih u nastavku, pružatelji platnih usluga navode, u stupcu „Naknada” za tu uslugu i u odvojenom retku, opis svakog slučaja, načina ili uvjeta naplaćivanja naknade („vrste naknada”):

                  (a)

                  za različite slučajeve naplaćivanja naknade za pružanje iste usluge, kao što su naknada za prvotno uspostavljanje usluge i kasnije naknade za izvršenje te iste usluge;

                  (b)

                  za različite načine na koje se ista usluga traži, upotrebljava ili pruža, primjerice telefonski, u podružnici ili preko interneta;

                  (c)

                  ovisno o tome je li za istu uslugu ispunjen poseban uvjet, kao što je poštovanje najmanjeg ili najvećeg iznosa praga za kreditni transfer ili podizanje gotovog novca.

            Opis je poravnan ulijevo, a naknada udesno.
      5.   Ako se naknade naplaćuju ovisno o kombinaciji nekoliko vrsta naknada, kao što su naknade koje se razlikuju prema načinu, koje su onda dodatno razdvojene ovisno o tome poštuje li se iznos praga, pružatelji platnih usluga uz primjenu stavka 4. navode i opis svake dodatne vrste naknade, poravnano udesno.
      Članak 8.
      Prikaz paketâ usluga naplaćenih kao dio naknada navedenih pod podnaslovom „Opće usluge povezane s računom”
      1.   Ako se paket usluga povezanih s računom za plaćanje naplaćuje kao dio naknada navedenih pod podnaslovom „Opće usluge povezane s računom”, sve usluge uključene u paket, neovisno o tome jesu li uključene u konačni nacionalni popis najreprezentativnijih usluga povezanih s računom za plaćanje iz članka 3. stavka 5. Direktive 2014/92/EU, navode se u odjeljku tablice o općim uslugama povezanima s računom, u redu o paketima usluga.
      2.   Pružatelji platnih usluga navode informacije o dodatnoj naknadi za svaku uslugu koja prelazi količinu obuhvaćenu paketom usluga kako je utvrđeno člankom 10.
      3.   Ako broj svih usluga obuhvaćenih paketom usluga nije ograničen, pružatelji platnih usluga brišu izjavu na dnu reda „Usluge koje prelaze ove količine naplaćuju se zasebno”.
      4.   Cijeli se red koji se odnosi na paket usluga briše ako se paket usluga ne nudi s računom i ako se paket usluga naplaćuje odvojeno od bilo kojih naknada za opće usluge povezane s računom.
      Članak 9.
      Prikaz paketâ usluga naplaćenih odvojeno od naknada navedenih pod podnaslovom „Opće usluge povezane s računom”
      1.   Ako pružatelj platnih usluga uz račun nudi paket usluga povezanih s računom za plaćanje, a taj se paket naplaćuje odvojeno od svih naknada pod podnaslovom „Opće usluge povezane s računom”, kako je navedeno u tablici s uslugama i naknadama, pružatelji platnih usluga u tablici s paketom usluga navode sljedeće informacije:

                  (a)

                  popis svih usluga uključenih u paket, neovisno o tome jesu li uključene u konačni nacionalni popis najreprezentativnijih usluga povezanih s računom za plaćanje iz članka 3. stavka 5. Direktive 2014/92/EU;

                  (b)

                  količina svake usluge obuhvaćene naknadom za paket, što može biti ili broj ili naznaka da broj usluga nije ograničen;

                  (c)

                  naknada za paket, u stupcu „Naknada”, poravnano udesno.

            2.   Ako se paket naplaćuje redovito, učestalost se navodi u stupcu „Naknada”, poravnano ulijevo, a ukupna godišnja naknada u retku neposredno ispod učestalosti, masnim slovima i upotrebljavajući izraz „Ukupna godišnja naknada”.
      3.   Pružatelji platnih usluga navode informacije o dodatnoj naknadi za svaku uslugu koja prelazi količinu obuhvaćenu paketom usluga kako je utvrđeno člankom 10.
      4.   Ako broj svih usluga obuhvaćenih paketom usluga nije ograničen, pružatelji platnih usluga brišu izjavu na dnu tablice „Usluge koje prelaze ove količine naplaćuju se zasebno”.
      5.   Ako je u informativni dokument o naknadama uključeno više paketa obuhvaćenih stavkom 1., pružatelji platnih usluga navode informacije u skladu s ovim člankom u zasebnoj tablici za svaki paket, navodeći i robnu marku (brand name) paketa usluga, ako je primjenjivo.
      6.   Pružatelji platnih usluga brišu cijelu tablicu ako se s računom ne nudi paket usluga ili ako se paket usluga naplaćuje kao dio naknade za bilo koju opću uslugu povezanu s računom.
      Članak 10.
      Tablica dodatnih naknada za usluge koje prelaze količinu obuhvaćenu paketom usluga povezanih s računom za plaćanje
      1.   U navedenoj tablici pružatelji platnih usluga navode informacije o dodatnim naknadama za svaku uslugu koja prelazi količinu obuhvaćenu paketom iz članaka 8. i 9. ako te informacije nisu navedene u tablici s uslugama i naknadama ili ako se odgovarajuća naknada za uslugu razlikuje od one navedene u tablici.
      2.   Ako pružatelji platnih usluga nude više od jednog paketa, a dodatne se naknade iz stavka 1. razlikuju ovisno o paketu, pružatelji platnih usluga navode različite naknade odvojeno za svaki paket i prema potrebi upotrebljavaju robnu marku (brand name) paketa.
      3.   Pri ispunjavanju te tablice pružatelji platnih usluga upotrebljavaju izgled i strukturu kako je utvrđeno ovom Uredbom, ako je primjenjivo.
      4.   Ako informativni dokument o naknadama ne sadržava nikakve informacije o paketima usluga, pružatelji platnih usluga brišu tablicu iz stavka 1.
      Članak 11.
      Sveobuhvatni pokazatelj troškova
      1.   Pružatelji platnih usluga u zasebnoj tablici navode sveobuhvatni pokazatelj troškova u kojem sažimaju ukupne godišnje troškove računa za plaćanje ako se to zahtijeva prema nacionalnim propisima.
      2.   Pružatelji platnih usluga brišu tablicu sa sveobuhvatnim pokazateljem troškova ako se njegovo navođenje ne zahtijeva prema nacionalnim propisima.
      Članak 12.
      Robne marke (brand names)
      Ako se upotrebljava robna marka (brand name), ona se navodi odmah nakon naziva usluge fontom propisanim člankom 1. stavkom 2. točkom (d) i u uglatim zagradama.
      Članak 13.
      Upotreba elektroničkih sredstava
      1.   Ako se informativni dokument o naknadama dostavlja elektroničkim sredstvima i uz uvjet da se potrošaču istodobno dostavi i primjerak informativnog dokumenta o naknadama sukladan predlošku utvrđenom u Prilogu i ispunjen kako je propisano člancima od 2. do 12., pružatelji platnih usluga smiju izmijeniti predložak samo na sljedeće načine:

                  (a)

                  odstupajući od članka 1. stavka 2. točke (d), može se povećati font, uz uvjet da razmjer veličina kako je utvrđen u članku 1. stavku 2. ostane isti;

                  (b)

                  ako su dimenzije elektroničkih alata takve da bi upotreba nekoliko tablica i stupaca učinila informativni dokument o naknadama teško čitljivim, može se upotrijebiti samo jedan stupac ili jedna tablica ako poredak informacija, naslova i podnaslova ostane isti;

                  (c)

                  mogu se upotrijebiti elektronički alati, kao što su slojevi i prozori koji iskaču, uz uvjet da se vidljivo prikazuju naslov informativnog dokumenta o naknadama, zajednički simbol, uvodne izjave, naslovi i podnaslovi te da poredak informacija ostane isti.

            2.   Upotreba elektroničkih alata iz stavka 1. točke (c) ne smije biti takva da odvraća pažnju potrošača od informacija u izvješću o naknadama. U slojevima i prozorima koji iskaču smiju se navoditi samo informacije iz ove Uredbe.
      Članak 14.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 28. rujna 2017.

               Za Komisiju

               Predsjednik

            Jean-Claude JUNCKER

         (1)  SL L 257, 28.8.2014., str. 214.

         (2)  Delegirana uredba Komisije (EU) 2018/32 оd 28. rujna 2017. o dopuni Direktive 2014/92/EU Europskog parlamenta i Vijeća u pogledu regulatornih tehničkih standarda za standardiziranu terminologiju Unije za najreprezentativnije usluge povezane s računom za plaćanje (vidjeti stranicu 3. ovog Službenog lista).

         (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

         PRILOG

            Predložak informativnog dokumenta o naknadama

         Tekst slike

            Informativni dokument o naknadama
            Ime pružatelja računa:
            Naziv računa:
            Datum:
            ·
            Ovaj dokument sadržava informacije o naknadama za korištenje glavnim uslugama povezanima s računom za plaćanje. Omogućit će vam usporedbu tih troškova s troškovima drugih računa.
            ·
            Naknade se mogu naplaćivati i za korištenje uslugama koje nisu navedene u ovom dokumentu. Potpune informacije dostupne su u [navesti nazive relevantnih predugovornih i ugovornih dokumenata].
            ·
            Pojmovnik koji sadržava pojmove upotrijebljene u ovom dokumentu dostupan je besplatno.
            Usluga
            Naknada
            Opće usluge povezane s računom
            [glavna usluga] [robna marka]
            Uključuje paket usluga koji se sastoji od:
            Usluge koje prelaze navedene količine naplaćivat će se zasebno.
            Plaćanja (osim karticama)
            Kartice i gotov novac
            Prekoračenja i povezane usluge
            Ostale usluge

         Tekst slike

            Paket usluga
            Naknada
            [robna marka]
            Usluge koje prelaze navedene količine naplaćivat će se odvojeno.
            Informacije o dodatnim uslugama
            Informacije o naknadama za usluge koje prelaze količinu usluga obuhvaćenu paketom usluga (bez prethodno navedenih naknada)
            Usluga
            Naknada
            [robna marka]
            Sveobuhvatni pokazatelj troškova


title: Provedbena uredba Komisije (EU) 2018/50 оd 11. siječnja 2018. o 280. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
               12.1.2018

               HR

               Službeni list Europske unije

               L 7/35

         PROVEDBENA UREDBA KOMISIJE (EU) 2018/50
   оd 11. siječnja 2018.
   o 280. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.

               (2)

               Odbor za sankcije Vijeća sigurnosti Ujedinjenih naroda odlučio je 26. prosinca 2017. izbrisati jedan unos i izmijeniti jedan unos na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. siječnja 2018.

            Za Komisiju,

            u ime predsjednika,

            Voditeljica Službe za instrumente vanjske politike

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 mijenja se kako slijedi:

                  (1)

                  Unos „Zayn Al-Abidin Muhammad Hussein (alias (a) Abu Zubaida, (b) Abd Al-Hadi Al-Wahab, (c) Zain Al-Abidin Muhammad Husain, (d) Zayn Al-Abidin Muhammad Husayn, (e) Zeinulabideen Muhammed Husein Abu Zubeidah, (f) Abu Zubaydah, (g) Tariq Hani). Datum rođenja: 12.3.1971.; Mjesto rođenja: Rijad, Saudijska Arabija. Državljanstvo: palestinsko. Ostali podaci: (a) bliski suradnik Osame bin Ladena i osoba koja olakšava kretanje terorista, (b) u pritvoru Sjedinjenih Američkih Država od srpnja 2007. Datum određenja iz članka 2.a stavka 4. točke (b): 25.1.2001.” pod naslovom „Fizičke osobe” briše se.

                  (2)

                  Unos „Seifallah Ben Hassine (alias (a) Seif Allah ben Hocine; (b) Saifallah ben Hassine; (c) Sayf Allah 'Umar bin Hassayn; (d) Sayf Allah bin Hussayn; (e) Abu Iyyadh al-Tunisi; (f) Abou Iyadh el-Tounsi; (g) Abu Ayyad al-Tunisi; (h) Abou Aayadh; (i) Abou Iyadh). Datum rođenja: 8.11.1965. Mjesto rođenja: Tunis, Tunis. Državljanstvo: tunisko. Datum uvrštenja u skladu s člankom 7.d stavkom 2. točkom (i): 23.9.2014.” pod naslovom „Fizičke osobe” zamjenjuje se sljedećim:
                  „Seifallah Ben Omar Ben Mohamed Ben Hassine (alias (a) Seif Allah ben Hocine; (b) Saifallah ben Hassine; (c) Sayf Allah 'Umar bin Hassayn; (d) Sayf Allah bin Hussayn; (e) Abu Iyyadh al-Tunisi; (f) Abou Iyadh el-Tounsi; (g) Abu Ayyad al-Tunisi; (h) Abou Aayadh; (i) Abou Iyadh; (j) Seifallah ben Amor ben Hassine). Adresa: a) 60 Rue de la Libye, Hammam Lif, Ben Arous, Tunis; b) Libija (moguća lokacija od srpnja 2017.). Datum rođenja: 8.11.1965. Mjesto rođenja: Tunis, Tunis. Državljanstvo: tunisko. Broj putovnice: tuniski broj G557170, izdana 16. studenoga 1989. Broj nacionalnog identifikacijskog dokumenta: broj tuniske nacionalne osobne iskaznice 05054425, izdana 3.5.2011. (u Hammam Lifu). Datum uvrštenja u skladu s člankom 7.d stavkom 2. točkom (i): 23.9.2014.”